Ашыгыч ярдәм машинасы тепловоз астына килеп кергән

	Стәрлетамакта кичә кич Куйбышев тимер юлының 151нче километрында тепловоз белән ашыгыч ярдәм машинасы бәрелешкән. Әлегә билгеле булуынча, юл һәлакәте сәбәбе – махсус машина водителе, авыру хатынны  дәваханәгә илтергә ашыгып, светофорның тыелган сигналына тимер юлга чыккан. 	 Кызганычка каршы, авария фаҗигале тәмамланган. Дәваханәгә алып барган авыру хатын һәлак булган, медиклар  (ике фельдшер), машина йөртүче һәм пациент хатынны озатучы имгәнгәннәр. “Башинформ” ачыклавынча,  ашыгыч ярдәм машинасы махсус маячокларын кабызган килеш “кызыл” төскә тимер юлы аша чыгып өлгерергә тырышкан. Тепловоз машинисты ашыгыч тормозга басу ысулын кулланган, тик бәрелешүдән качып котылып булмый, чөнки ике транспорт чарасы да бер-берсенә бик якын булган инде. Локомотив бригадасы зыян күрмәгән, юл-транспорт вакыйгасы пассажир һәм шәһәр яны поездлары хәрәкәтенә тәэсир итмәгән. 
	Әлфия ШАКИРҖАНОВА	
Өмет

	№ --- | 21.02.2024	


